Λίγο πριν ξεκινήσει η συγκέντρωση της ΑΔΕΔΥ στην πλατεία Κλαυθμώνος, περίπου 20 κρανοφόροι επιτέθηκαν στους διαδηλωτές με αυγά και πέτρες.

Φώναζαν «αλήτες, εργατοπατέρες». Η επίθεση κράτησε μόλις λίγα λεπτά και αμέσως μετά οι αναρχικοί εξαφανίστηκαν. Κατάφεραν όμως να σπάσουν το πόντιουμ που θα γίνονταν οι ομιλίες και πέταξαν τρικάκια με το σύνθημα «Καμία Συμμαχία με την Εργοδοσία».

Εγραψαν συνθήματα το κτήριο της ΓΣΕΕ

Την ίδια ώρα μέλη των πρωτοβάθμιων σωματείων, της εξωκοινοβουλευτικής αριστεράς και του αντιεξουσιαστικού χώρου, έγραψαν με κόκκινο σπρέι, συνθήματα στους εξωτερικούς τοίχους του κτιρίου της ΓΣΕΕ.

Τα συνθήματα καταγγέλλουν την συνεργασία του σωματείου με την εργοδοσία. Επίσης πέταξαν και φυλλάδια (τρικακια) κατά της Γενικής Συνομοσπονδίας την οποία καταγγέλλουν ότι είναι των Αφεντικών, ενώ δεν λείπουν και συνθήματα του τύπου Αλήτες, Λέρες, Συνδικαλιστές. Οι διαδηλωτές παραμένουν έξω από το κτήριο της ΓΣΕΕ.

Φωτογραφίες: EUROKINISSI/ΓΙΩΡΓΟΣ ΚΟΝΤΑΡΙΝΗΣ